Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: felhatalmazás alapján megszületett és 1998. január 1. napján hatályba lépett az építésügyi hatósági kötelezési eljárásról szóló 40/1997. (XII. 21.) KTM rendelet.
Paragraph Index: 1420

1. Az önkormányzat, illetve az annak képviseletében fellépő polgármester intézkedései Horváth János zámolyi polgármester a vele folytatott személyes megbeszélések, de a sajtószervek előtt tett nyilatkozatai során is következetesen annak a véleményének adott hangot, hogy a községi művelődési házban ideiglenes jelleggel elszállásolt roma családok maguk kötelesek gondoskodni elhelyezésükről, az önkormányzatot e vonatkozásban semmiféle kötelezettség nem terheli. A jelenlegi állapot bekövetkezésének okaival kapcsolatban pedig az érintettek „önhibájára” hivatkozott, ugyanis szerinte az épület megrongálódását nem természeti esemény — nem elemi csapás — hanem az ottlakók hanyag és felelőtlen viselkedése (karbantartás mellőzése, szándékos rongálás) okozta. A polgármester elmondta azt is, hogy új lakóház építésére alkalmas építési telket az önkormányzat nem tud biztosítani, mert nincs erre a célra használható, önkormányzati tulajdonban álló, kiadható bérlakás, illetve eladó (!) földterület Zámolyon. A község vezetőjével folytatott megbeszélés során és a nyilvánosság előtt is elhangzott38 nyilatkozatok egyértelművé tették, hogy az önkormányzat akkor se biztosítana építkezés céljára telket a roma családoknak, ha lennének ilyenek, mert — a polgármester szerint — „ez olyan felelősséget és terheket róna az önkormányzatra, amelyet nem képesek vállalni”. Az építkezéshez szükséges segítség megtagadásának indokolásaképpen még a következő „érvek” hangzottak el: — az önkormányzat költségvetését jelentős mértékben megterhelték már eddig is az ott lakó, többgyermekes, zömmel munkanélküli, rendszeres jövedelemmel nem rendelkező — tehát a gyermekvédelmi támogatás folyósítása mellett szociális segélyekre is rászoruló — cigány családok, tehát a községnek előnye származna abból, ha — a helyben való lakhatás lehetetlensége miatt — „önként” távoznának; — ha az érintetteknek sikerülne — akár az önkormányzat támogatása nélkül is — Zámolyon építkezni, ennek tényét természetesen elfogadnák, de nem tartanák kívánatosnak, hogy a megye vagy az ország más vidékeiről odaköltöző és a községben esetleg letelepedő rokonok növeljék a helyi lakosság hátrányos helyzetű rétegének számát, hisz ez további terheket jelentene az önkormányzat számára; — a romák számára Zámolyon nincs megfelelő munkalehetőség, a Székesfehérváron történő munkavállalás (az ingá- 37 A polgármester ezen állítását a későbbiekben dokumentummal — építési telkek értékesítéséről szóló, önkormányzati határozattal — cáfoljuk meg. 38 Például a Kossuth Rádió „16 óra” című, 1998. július 18-i adásában, illetve az MTV 1. 1998. augusztus 3-án sugárzott „Aktuális” című műsorában. 1999/79/II. szám zás) pedig azért nem lehetséges, mert a több mint 10 000 Ft-os útiköltség miatt az nem lenne kifizetődő, tehát a tartósan jövedelemnélkülinek számító, a közüzemi díjak megfizetésére sem mindig képes lakossági csoportok „megtartása” ellentétes a község érdekeivel; — a helyi lakosság többsége ellenérzésekkel viseltetik a roma családokkal szemben, különösen azért, mert elhelyezésük a községnek többletkiadásokat jelentett és a művelődési ház, illetve a községi könyvtár rendeltetésszerű használatát is lehetetlenné tették. Összegezve a fenti megállapításokat, az állapítható meg, hogy az önkormányzat következetesen megpróbálta kifejezésre juttatni anyagi érdekeit, és az üggyel kapcsolatban felmerült, kétségtelen többletköltségei behajtását kívánta elérni a fentiekben már idézett, 36/1998. (I. 29.) számú, illetve

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes